'বাহুবলী' মুকুল রায়। রানি রাসমণি রোডে বিজেপির সভায় এমনই বিতর্কিত কাট আউট নিয়েই হাজির হয়েছিলেন সমর্থকরা। কিন্তু সেই কাট আউট দেখে অসন্তোষপ্রকাশ করলেন বিজেপি নেতারা। কেন্দ্রীয় নেতা কৈলাস বিজয়বর্গীয় পরামর্শ দিলেন, ''এ ধরনের কাট আউট আউট আনবেন না।''      
 নিজস্ব প্রতিনিধি: 'বাহুবলী' মুকুল রায়। রানি রাসমণি রোডে বিজেপির সভায় এমনই বিতর্কিত কাট আউট নিয়েই হাজির হয়েছিলেন সমর্থকরা। কিন্তু সেই কাট আউট দেখে অসন্তোষপ্রকাশ করলেন বিজেপি নেতারা। কেন্দ্রীয় নেতা কৈলাস বিজয়বর্গীয় পরামর্শ দিলেন, ''এ ধরনের কাট আউট আউট আনবেন না।''       কাট আউটটি কৈলাসের নজরে আনেন খোদ মুকুল রায়। এরপর কৈলাস ওই সমর্থকদের উদ্দেশে বলেন, ''আমরা ভিন্ন রাজনীতির নজির তৈরি করতে চাই। রাজনৈতিকভাবেই শাসক দলের বিরুদ্ধে লড়াই করব। ব্যক্তিগত আক্রমণ মোটেই কাম্য নয়। এ ধরনের কাট আউট আনবেন না।''  কৈলাসের পরামর্শর পর 'বাহুবলী মুকুল' লুকিয়ে গেলেন ভিড়ের মাঝে।  রাজনীতিতে ব্যক্তিগত আক্রমণের ধারা বহমান। দিন কয়েক আগে নোট বাতিলের প্রতিবাদে কালা দিবসের মিছিলে দেশের কয়েকটি জায়গায় প্রধানমন্ত্রীর ছবি বিকৃত করেছিল বিরোধীরা। তখন সরব হয়েছিল বিজেপি। সেই জায়গায় দাঁড়িয়ে সৌজন্যের নজির তুলে ধরলেন বিজেপি নেতৃত্ব। প্রসঙ্গত এদিনের সভা ছয়লাপ হয়ে গিয়েছিল মুকুল রায়ের কাট আউটে। যা নিশ্চিতভাবে অক্সিজেন দেবে মুকুল রায়কে। দিন কয়েক আগে নোট বাতিলের প্রতিবাদে কালা দিবসের মিছিলে দেশের কয়েকটি জায়গায় প্রধানমন্ত্রীর ছবি বিকৃত করেছিল বিরোধীরা।